text: Opskrift fra Jul på Gram Slot - 4
  04 december 2011 kl. 10.45
  Her er opskrifterne fra det fjerde program i serien Jul på Gram Slot. Flemming Nørregaard for tips til bl.a. Gløgg, juledram og grønlangkål.
  Gløgg på Gram Slot som i 1800-tallet
  Naturvejleder Michael Schacks opskrift på Gløgg:Der skal bruges:
  ? 1 flaske rødvin (ikke for billig, en god vin giver en god Gløgg)
  ? 2 dl mørk rom
  ? 3 kanelstænger
  ? 1 økologisk appelsin
  ? 15 hele nelliker
  ? 3 stjerne Anis
  ? 2 dl økologisk rørsukker
  Skyl appelsinen godt og fordel nellikerne i den, put appelsinen i et glas sammen med kanelstængerne, stjerneanis og tilsæt den mørke Rom. Lad det trække i et halvt døgn.
  Sæt en gryde over ved høj varme, og brun rørsukkeret til den næsten bliver til karamel, skru ned for varmen og tilsæt rødvin og rom sammen med krydderierne. Lad det varme langsomt op uden at koge, til sukkeret (karamellen) er opløst.
  Gløggen øses direkte fra gryden (uden krydderier) til et solidt krus, og nydes varmt.
  Jeg mener den skal serveres uden rosiner og hakkede mandler, (det er noget Svenskerne opfandt i 1900 tallet) og hører ikke hjemme i en rigtig Gløgg fra 1800-tallet.
  
  Gram Slots Juledram
  Naturvejleder Michael Schacks opskrift på Gram Slots Juledram.
  ? 1 flaske vodka eller snaps
  ? 3 kanelstænger
  ? 1 økologisk appelsin
  ? 15 hele Nelliker
  ? 3 stjerneanis
  ? 2 tørrede Figner
  ? 2 vaniljestænger
  ? 10 rosiner
  ? 1 dl økologisk rørsukker
  Skyl appelsinen godt og fordel nellikerne i den, put den i et glas sammen med kanelstængerne, stjerneanis, figner, rosiner, flækkede vaniljestænger, rørsukker og tilsæt vodka.
  Efter 2 døgn fjernes appelsinen og nellikerne. Lad den trække på resten af krydderierne i yderlige 14 dage.
  Herefter filtreres juledrammen igennem et kaffefilter og er klar til brug. Den kan fortyndes med ren vodka, hvis den er for kraftig i smagen.
  
  Gammeldags hvidkål
  Birgitte Viericks opskrift på:Gammeldags hvidkål - en egnsret fra Sønderjylland Der er kun én måde at tilberede gammeldags hvidkål på, men mængden af mælk eller evt. fløde og margarine kan variere efter smag. 
  I dag, hvor vi ved, at der skal spares på fedtet, anvender vi altid skummetmælk til hverdag. Når det skal være ekstra godt, kommer vi fløde i kålen. 
  500 g kogt, hakket hvidkål fra Sønderjydsk Kål
  1½ dl minimælk
  25 g oliemargarine
  SaltHvid peber
  Evt. friskrevet muskatnød 
  Gammeldags hvidkål, som vi anbefaler den:Smelt margarinen i en tykbundet gryde og kom hvidkålen i og tø den op ved svag varme (se også optøning af kål ? side 4). Tilsæt skummetmælk og smag til med salt og hvid peber. Servér evt. med revet muskatnød. Tilberedningstid ca. 10 min. 
  Serveringsforslag:
  Gammeldags hvidkål er velegnet til alle kødretter, f.eks. svinekoteletter og grovbrød.Kan også serveres til frikadeller, oksesteg, karbonader m.m.
  Velegnet både som frokostret og hovedret.
  Vegetarret: Servér gammeldags hvidkål med ananasskiver, bønner og groft brød.
  
  Sønderjydsk Grønlangkål med hvidkål
  Birgitte Viericks opskrift på:
  Sønderjydsk Grønlangkål - en egnsret fra Sønderjylland 
  Grønlangkål tilberedes på mange forskellige måder, alt afhængig af hvor i landet man stammer fra. Det er vigtigt, at hver familie tilbereder vores kål, som man er vant til. Derfor tilbered kålen med den nængde af mælk, fløde kartofler, hvidkål eller andre ingredienser, som din familie kan lide. 
  Vi anvender minimælk til hverdag og fløde, når det skal være ekstra godt.
  Eksempel på en indsendt opskrift:Grønlangkål med hvidkål
  9 personer
  1000 g kogt, hakket grønkål og 500 g kogt, hakket hvidkål fra Sønderjydsk Kål
  75 g oliemargarine
  1½ dl mælk/fløde
  Salt og peber, evt. lidt sukker.
  Varm oliemargarinen i en tykbundet gryde og tø grønkål og hvidkål langsomt op ved svag varme. Tilsæt mælk/fløde og smag til med salt og pber. Tilsæt evt. suppe fra kødet og sukker.
  
  Sønderjydsk Grønlangkål - som vi anbefaler det
  Sønderjydsk grønlangkål som vi anbefaler den ? 3 personer: 
  500 g kogt, hakket grønkål fra Sønderjydsk Kål
  1½ dl minimælk
  25 g oliemargarine
  Salt og peber
  Varm oliemargarinen i en tykbundet gryde og kom grønkålen i og tø den op ved svag varme. Tilsæt minimælk og smag til med salt og peber.
  Tilsæt evt. suppe fra hamburgerryggen. Tilberedningstid ca. 10 min. 
  Serveringsforslag:
  Grønlangkål, hamburgerryg og flæsk samt hvide og sukkerbrunede kartofler.Grønlangkål, kogt røget nakkefilet eller medister samt nye kartofler eller flûtes. Velegnet både som hovedret eller frokostret. 
  Vegetarret:
  Servér grønlangkål i butterdejsreder eller i tærter med majs, ærter og groft rugbrød.
  
  Kåldeller med juleslaw
  Birgitte Viericks opskrift på:
  Kåldeller med juleslaw 
  Ca. 30 stk. deller 
  150 g Sønderjydsk hvidkål
  100 g squash
  1 lille løg
  600 g hakket kyllingekød
  25 g bacon/pancetta
  1 stort æg
  1 spsk. sennep
  ½ tsk. kværnet muskatnød
  1 spsk. hakket rosmarin
  1 tsk. salt
  ½ tsk. peber
  70 g smør
  Skyl squashen og pil løget. Riv squash og løg groft, rør hakket kyllingekød med finthakket bacon/pancetta, æg, sennep, muskatnød, rosmarin, salt og peber.
  Vend den optøede hvidkål, squash og løg i kyllingefarsen og form farsen til små deller med to spiseskeer.
  Steg kåldellerne gyldne på panden i smør ved middel varme i ca. 5 minutter på hver side og server dem til julesalaten.
  Juleslaw
  Dressing:
  1 spsk. sukker
  1 spsk. hvidvinseddike
  1½ dl. fløde
  2 spsk. appelsinsaft
  ½ spsk. appelsinskal
  Salt og peber
  ½ rødkål
  3 appelsiner
  2 æbler
  1 dl. rosiner
  ½ dl. valnøddekerner 
  Dressing:
  Opløs sukkeret i hvidvinseddike. pisk fløden til creme, tilsæt sukkereddikelagen og smag til med appelsinsaft, revet appelsinskal, salt og peber. Fjern stokken og de yderste blade af rødkålen. Snit rødkålen fint og vend den i dressingen. Filetér appelsinerne med en kniv, så også den hvide hinde fjernes. Skær appelsiner og æbler i skiver, vend dem i rødkålssalaten og pynt med rosiner og valnødder.
  
  Grønkålskartofler med sprød sandart
  Birgitte Viericks opskrift på:
  Grønkålskartofler med sprød sandart
  4 personer 
  200 g Sønderjydsk grønkål
  800 g kartofler
  50 g smør
  ½ tsk kværnet muskatnød
  Salt og peber
  2 sandartfileter ca. 600 g
  3 spsk smør
  50 g mandler
  1 lille bundt dild
  1 rødløg 
  Skræl kartoflerne og kog dem i letsaltet vand i 12 minutter.
  Hak kartoflerne let, tilsæt den optøede grønkål og smør, og smag til med kværnet muskatnød, salt og peber.
  Skær sandarten i mindre stykker og steg dem på panden i smør. Start med skindsiden og steg dem i 2-3 minutter på hver side.
  Anret grønkålskartoflerne på en tallerken eller i en skål og server med smørstegt sandart. Pynt med hakkede mandler, dild og tynde skiver rødløg. 
  TIPS: Du kan også bruge anden hvid fisk som f.eks. lyssej, torsk, hellefisk eller rødspætte.
  Du kan læse mere om Sønderjydsk kål her.
  Og om Gram Slot her.
  Flere opskrifter:Program 1Program 2Program 3Program 5
  Sønderjysk kål
  Gram Slot
  